Վկա Գ.Մ.-ն պատմեց, որ Skype-ով աղջկա հետ հերթական զրույցի ժամանակ նկատել է մի թուրք տղամարդու` սափրած գլխով, հարցրել, թե ով է, աղջիկն էլ պատասխանել է, որ հիմա էլ այդ թուրք տղամարդու տանն է աշխատում, նրանց երեխային է խնամում: Թուրքիայի Տրապիզոն քաղաքում տուժող Հ.-ն 4 ամիս է անցկացրել, մինչեւ տեղի ոստիկանության կողմից հայտնաբերվելն ու երկրից վտարվելը: Վկան պատմեց, որ այդ ընթացքում աղջիկն իրեն ընդամենը 500 դոլար գումար է ուղարկել: Սեպտեմբերին իրեն այցելել է ամբաստանյալներից Նարինե Մ.-ն ու հանձնել մեկ պոլիէթիլենային պարկ, որի մեջ հիմնականում եղել են երեխայի համար հագուստ, տակդիր եւ քաղցրեղեն: Վկան պատմեց, որ երբ հարցրել է, թե աղջիկը երբ է վերադառնալու, Նարիեն էլ ասել է, թե «Հ.-ն վերին աստիճանի ապուշ է, Սուսանը էնքան շոր է «դայաղ» էրել, օր մինչեւ պարտքերը սաղ չտա, չի կրնա գա»: